Amir Machmud

**[[Jenderal]] [[Tentara Nasional Indonesia|TNI]] ([[Purnawirawan|Purn]].) Amir Machmud** () deuwito tala tuwawu Jenderal Militer Indonesia ta lali sakusi lo penandatanganan Supersemar, dokumen lo serah terima kawasa lonto Presiden Soekarno ode Jenderal Soeharto.

## Awal kehidupan
Amir Machmud pilo tutu liyo to 21 Februari 1923 to Cimahi, Jawa Barat. Tiyo walalo u oluwo liyo monto limo mohutato wawu ti papa liyo kara-karaja to tuwawu perusahaan publik to kawasa lo Pemerintah kolonial walanda

Lapato lo populito pendidikani liyo to tawunu 1940, Amir Machmud mamulai momikirangi karier wolo u pohutu liyo. To tawunu 1941 tiyo lo hama kursus topografi, openu ja pernah nilaowa liyo.

## Karier militer

### Pendudukan Jepang
To tawunu 1942, Pamarenta lo Kolonial lo Walanda ilo lahe liyo lo Tentara Kekaisaran Jepang wawu Indonesia ma to tibawa lo kawasa lo Kekaisaran japangi. To tawunu 1943, to u japangi mulayi he kala to bubari, japangi lo potihulo Pembela Tanah Air (PETA). PETA uwito kekuatan u poduhengo u tuwangiyo tawu lo Indonesia wawu patuju liyo moduhengo jumula lo pasukani lo japangi wawu momantu japangi molawani Amerika Serikat u lo sorangi Jawa. Amir Machmud lo ti ayito wolo PETA wawu lali komandan peleton.

### KODAM VI/Siliwangi
To 17 Agustus 1945, pemimpin nasionalis Soekarno dan Mohammad Hatta lo po proklamasi Kemerdekaan Indonesia , lapata’o Soekarno lo tiayo tawu lo Indonesia u hisehatiya wawaiyo u mohimo’o senjata wawu kelompok lohilawo to u moposiyapu mohutu Tentara Nasional Indonesia. Kelompok-kelompok milisi u tanggu-tangula Badan Keamanan Rakyat (BKR) pilohutu liyo wawu te Amir Machmud pimpipini tala tuwewu liyo to Lembang, Jawa Barat.

To tawunu 1946, lapato Tentara Keamanan Rakyat (TKR) tilimihulo, BKR lembang pilotuwawuwa liyo to Kodam VI/Siliwangi (Divisi Siliwangi), tuwawu komando reginal militer u tatanggung jawab lo keamanan Jawa Barat. Amir Machmud lapatao pilinda liyo de Bandung Utara, tiyo wawu pasukani liyo lo lawani Enggeleti wawu Walanda.

Amir Machmud wawu KODAM VI/Siliwangi lapatao pilakusa liyo lo lola Jawa Barat to tawunu 1948 lapato penandatanganan Perjanjian Renville. To’u dadasari lo perjanjian botiye Pemerintah Indonesia pilakusa liyo u mopoaku wilayah u mahilama liyo to tibawa lo kontrol lo Walanda wawu utiye maso-maso Jawa Barat. To tibawa lo komando li Kolonel Abdul Haris Nasution, KODAM VI/Siliwangi pilinda liyo ode Jawa Tengah. To tawunu yito olo te Amir Machmud lo gabungi wolo pasukani liyo to delomo pemberontakan Partai Komunis Indonesia (PKI) to Madiun.

To tawunu 1949, to u sembo lo bohuliyo Walanda lumuwalo monto Indonesia, te Amir Machmud wolo pasukani liyo lo huwalingo de Jawa Barat. Teto te Amir Machmud lilibati to  bubari molawani Gerakan Darul Islam, kelompok separatis u hila mopotihulo Indonesia u teokratis to tibawa lo agama Islam. To tawunu 1950, te Amir Machmud olo lilibati to lopopulito lo Angkatan Perang Ratu Adil (APRA), tala tuwewu kelompok militer u lo maso de Bandung wawu mulai hemo popatuju ode prajurit TNI.

Lapatiyo situasi ma mulai tenang,karir le Amir Machmud relatif lancar wawu jajabati lali Panglima Batalyon to Tasikmalaya wawu Garut tou dipo bilintaiyo lali Kepala Staf Resimen to Bogor. Lapato to Bogor, te Amir Machmud jajabati lali Kepala Staf Panglima KODAM VI/Siliwangi.

### Markas Besar Tentara dan Sekolah Staf Angkatan Darat (Seskoad)
To tawunu 1958, te Amir Machmud pilinda liyo de Jakarta to’utonu tiyo kara-karaja lali anggota staf to markas besar Angkatan Darat delo u dulo tawunu.

To tawunu 1960, te Amir Machmud yilawo liyo de Bandung u mohadiri Seskoad. Temola, tiyo hemo pobalajari tentang politik wawu ekonomi, deuwito liyo mata pelajaran u penting to prajurit to u ketentaraan, tiyo olo lo o tapu dadata wawu lebe lilibati to u moponao lo pemerintahan.Te Amir Machmud olo lo konaliya wolo Soeharto to sembo lo Seskoad. .

### Cadangan Umum Angkatan Darat (Caduad) dan Irian Barat
Lapatiyo lo po pulito kursus Seskoad, te Amir Machmud bilintaiyo lali Wakil Kepala Staf Caduad. . Caduad, u lapatiyo mali Kostrad deuwito liyo kekuatan strategis u heposiapuwa liyo to u darurat nasional. Caduad to uboyito pipimpini ole Soeharto.

To tawunu 1962, Presiden Soekarno lo pototapu wanu Indonesia motihulo’o Irian Barat wawu mohutu parenta lo bubari u mopobebasi Irian Barat.To operasi botiye, Te Soeharto bilintaiyo lali komandan lapangan wawu te Amir Machmud pilarcaya liyo poli le Soeharto lali Kepala Staf Operasional. Bo, lapato mohelu ngolo Serangani lo militer keke’I Walanda to tibawa lo tekanan monto Amerika Serikat wawu lo tandatangani Perjanjian New York u mongohi Irian Barat ode Indonesia, mongohi kesempatan u mohutu referendum, alihu Irian Barat momili Kemerdekaan liyo.

### KODAM X/Lambung Mangkurat
To tawunu 1962, tiyo bilinta’o liyo lali Panglima KODAM X/Lambung Mangkurat, u tatangung jawab lo keamanan keamanan Kalimantan Selatan.

To’u lali Pangdam, G30S/PKI lobutu, tingoliyo lohutu usaha kudeta to Jakarta to 1 Oktober 1965. To dulahiyo, Gerakani G30S lo po umumani lo hutu Dewan Revolusi u lo po maso te Amir Machmud to daftari lo anggota lingo liyo. Te Amir Machmud madelo Jendral anti komunis uwewo liyo ma’o lato lo mahu wanu lali Anggota lo [.

=== KODAM V/Jaya ===
To hulalo Desember tawunu 1965, te Amir Machmud bilinta’o liyo lali Panglima [Kodam Jaya|KODAM V/Jaya wawu tiyo ta tatangungjawab lo keamanan Jakarta wawu sekitar liyo.

Penunjukan le Amir Machmud to sembo lo titik penting lo sejarah lo Indonesia wawu to pengangkatan uwito te Suharto mulaiyi hemo himi’o dukungan politik wawu mulayi hemo lawani ole Sukarno. Te Amir Machmud, madelo tamani liyo to Angkatan Darat uwewo liyo ma’o hemo dukungi ole Suharto.

To awali lo tawunu 1966, te Sukarno didu otohila lo masyarakati wawu mulayi he protesiya liyo wawu u paling vokal yito Kesatuan Aksi Mahasiswa Indonesia (KAMI) to tanggal 10 Januari lo nuntuti alihu PKI bubariya liyo wawu anggota liyo pe’I wa’upiyo wawu mopolahu lo haraga. Tundutani lingoliyo tangu-tangula Tritura. Te Amir Machmud wawu tentara hemo dukungi wawu hemo luludu wawu daha-daha demonstran. Te Amir Machmud wole Umar Wirahadikusumah (Pangkostrad) dan Sarwo Edhie Wibowo (Komandan RPKAD) to i-izini ole Kepala Staf Kostrad, Kemal Idris u mo hama kendali monto pasukani liyo to Jakarta.

### Supersemar
To 11 Maret 1966, Sukarno lo hutu Rapat Kabinet wawu lo ngundangi ole Amir Machmud, to dipo lo mulayi pertemuan yito te Sukarno lo hindu ole Amir machmud wanu situasi amani atau dila, te Amir Machmud lo jawabu wanu situasi amani, patao te Sukarno lopomulayi lo pertemuan bo te Suharto diyaluwo. 10 menit pertemuan uwito te Amir Machmud diludula liyo le Brigadir Jenderal Sabur, Komandan Resimen Tjakrabirawa. Te Sabur lo lele wanu woluwo pasukani ja otawa liyo to diluawari. Te Amir Machmud lo lele ole Sabur wanu ja po hawatiri masalah uwito.

Lima menit liyo ma’o te Sabur lo lele ulangi ole Amir Machmud bo utiye dungo-dungohe ole Sukarno. Te Sukarno lato lo poberenti pertemuan uwito wawu lo lola ruangan. Kakarasi lo u te Sukarno amani, te Amir Machmud lo mahasi opsi pengamanan lo Presiden wawu lo mutusani wanu Bogor mali tambati u amani u mopolahi monto situasi tegang.

Pertemuan uwito tilinda liyo lapato te Sukarno lo barangkat ode Bogor lo titae helikopter wawu te Amir machmud ma gagabungi wole Mayor Jenderal Basuki Rachmat, Menteri Dalam Negeri wawu wole Brigadir Jenderal Mohammad Jusuf, Menteri Perindustrian. Te M. yusuf lo po sarani alihu tingoliyo towu lota monao ode Bogor patuju mongohi dukungani moral wole Sukarno lapato lo hile izini ole Suharto. Wole Amir Machmud ma’o tingoliyo ilahula le Suharto alihu molele ole Sukarno sababu kesiapan mopoluli keamanan musti parenta li Presiden.

To Bogor, tingoliyo lo dunggaya wole Sukarno wawu pentapo te Amir Machmud lo lele ole Sukarno wanu situasi amani, te Sukarno lali lo yingo oliyo, lohintu wololo situasi lyo walemu ma’o amani to’u protes donggo woluwo. Te Sukarno patao mulayi lohindu pilihan ole BBasuki, Jusuf, wawu te Amir Machmud tou dipo akhiri liyo te Amir Machmud lo po sarani alihu te Sukarno mongohi ole Suharto kawasa u momarenta Indonesia alihu Indonesia amani. To u puliuta liyo mao te Sukarno mulayi lo posiyapu Keputusan Presiden.

To u lolangiyo mao dekrit u mali menjadi Supersemar to pulita liyo mao siliyapuwa liyo wawu blo mohima u tandatanganiya liyo le Sukarno. Te Sukarno delo doonggo ragu bo te Amir Machmud wawu taman-tamani liyo dulota lopoyakini ole sukarno alihu lato motandatangan. Te Sukarno to pulita liyo debo lo tanda tangan . Te Amir Machmud pilohile liyo le Sukarno u mopobaca Supersemar wawu tiyo delo iloheya lotota tuwango lo tuladu yito te sukarno lo ngohi kawasa ole Suharto. . Tiyo lapatiyo mao mokelemu wanu Supersemar uwito eajaiban.

## Karier politik

### Menteri Dalam Negeri
To u te Suharto lo gandi ole Sukarno monto kawasa liyo lali Presiden to tawunu 1967, Te Amir Machmud tatapu lali Panglima Kodam V/Jaya. To awali 1969, Basuki Rahmat, ta lali Menteri Dalam Negeri yilate. Te Amir Machmud bilintaiyo monto Panglima Kodam V/Jaya lo gandi ole Basuki Rahmat lali Menteri Dalam Negeri.

### Ketua Lembaga Pemilihan Umum (LPU)
Selain lali Menteri Dalam Negeri, Te Amir Machmud olo lali Ketua LPU. Pemilihan legislatif 1971, 1977, wawu 1982 to tibawa lo pengawasan liyo

### Ketua MPR dan DPR
To tawunu 1982, Te Amir Machmud pilili liyo lali ketua MPR wawu madelo nga’ami pimpinan MPR uwewo liyo ma’o tiyo olo rarangkapu lali ketua Dewan Perwakilan Rakyat.

Te Amir Machmud lo mimpin Sidang Umum MPR u lo pototapu te Suharto lali Peresiden u to wopatiyo wole Umar Wirahadikusumah lali Wakil Presiden. To u masa liyo olo te Suharto yilohi liyo gelar "Bapak Pembangunan" to u wolo yilotapu liyo.

To DPR, Te Amir Machmud lo pototapu aturani lo partai politik, wawu lopototapu pedomani lo referendum.

## Pensiun dan meninggal
Te Amir Machmud lo pensiun lo pansiun lapato lo populito masa jabatani liyo lali Ketua MPR/DPR.

Te Amir Machmud yilate to tanggal 21 April 1995 to umuru 72 tawunu. Yilobungiyo to Taman Makam Pahlawan Kalibata.

## Mongodula'a
Te Amir Machmud wala'o u otolu monto mongodula'a liyo, tangguli papaliyoyo Atang wawu ti mamaliyo Nyi Mas Ganirah monto Cibeber, Kota Cimahi, Provinsi Jawa Barat.

## Hiyalo Wawu Wala'o
Te Amir Machmud lonika woli Siti Hadidjah, wawu tiyo o wala’o mohelu dulota,Ti Anon Badariah wawu te Bambang Permadi Amir Machmud.

## Trivia
Te Amir Machmud sasahabatiya wolo sama-sama sakusi lo penandatanganan Supersemar uwewo, M. Jusuf. To u dipo yilate, Te Amir Machmud lohile alihu te Jusuf mohadiri to u tiyo lobungo liyo bo popohile liyo ja ilo sanggupiya liyo le  Jusuf.

## Kutipan

## Penghargaan
To u tumutumula mota, tiyo lo otapu tanda kehormatan monto dalam negri wawu luar negri de uwito liyo ma’o;

## Referensi

## Pranala luar

* Biografi Amir Machmud di situs tokohindonesia 

* Biodata Amir Machmud di situs Kepustakaan Presiden